CELEX: 
Language: bg
Date: 2017-12-19 00:00:00
Title: РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА за определяне на техническите характеристики на ad hoc модула за 2019 г. относно организацията на труда и работното време във връзка с извадковото изследване на работната сила съгласно Регламент (ЕО) № 577/98 на Съвета

РЕГЛАМЕНТ ЗА ИЗПЪЛНЕНИЕ (ЕС) .../… НА КОМИСИЯТА
            
            
               от 19.12.2017 година
            
            
               за определяне на техническите характеристики на ad hoc модула за 2019 г. относно организацията на труда и работното време във връзка с извадковото изследване на работната сила съгласно Регламент (ЕО) № 577/98 на Съвета
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
            
               като взе предвид Договора за функционирането на Европейския съюз,
            
            
               като взе предвид Регламент (ЕО) № 577/98 на Съвета от 9 март 1998 г. относно организацията на извадково изследване на работната сила в Общността
                  1
               , и по-специално член 7а, параграф 5 от него,
            
            
               като има предвид, че:
            
            
               (1)Европейската стратегия по заетостта, насоките за заетостта
                  2
                и европейският стълб на социалните права
                  3
               , и по-специално залегналите в тях принципи на сигурна и гъвкава заетост, равновесие между професионалния и личния живот и добре приспособена работна среда, изразяват необходимостта от по-добра приспособимост както на предприятията, така и на работниците в Европа, и подчертават необходимостта от събиране на данни чрез мащабно европейско изследване на прилагането на разнообразни нови практики в организацията на труда и работното време и на опита на работниците с тези практики и видове организация.
            
            
               (2)С Делегиран регламент (ЕС) 2016/1851 на Комисията
                  4
                се определят и описват областите, за които трябва да се предоставя по-подробна информация, по-конкретно ad hoc подмодулите, и които следва да бъдат включени в ad hoc модула за 2019 г. относно организацията на труда и работното време във връзка с извадковото изследване на работната сила съгласно Регламент (ЕО) № 577/98 на Съвета.
            
            
               (3)Поради това следва да бъдат уточнени техническите характеристики, филтрите, кодовете и срокът за предаване на данните от държавите членки в рамките на ad hoc модула относно организацията на труда и работното време.
            
            
               (4)Мерките, предвидени в настоящия регламент, са в съответствие със становището на Комитета на Европейската статистическа система,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1
            
            
               В приложението към настоящия регламент са установени техническите характеристики на ad hoc модула за 2019 г. относно организацията на труда и работното време, филтрите, използваните кодове и срокът, в който държавите членки да предават данните на Комисията.
            
            
               Член 2
            
            
               Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на 19.12.2017 година.
            
         
         
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 77, 14.3.1998 г., стр. 3.
               
               
                  
                     (2)
                  
                        Решение (ЕС) 2015/1848 на Съвета от 5 октомври 2015 г. относно насоки за политиките по заетостта на държавите членки за 2015 г. (ОВ L 268, 15.10.2015 г., стр. 28).
               
               
                  
                     (3)
                  
                        https://ec.europa.eu/commission/priorities/deeper-and-fairer-economic-and-monetary-union/european-pillar-social-rights_bg
               
               
                  
                     (4)
                  
                        Делегиран регламент (ЕС) 2016/1851 на Комисията от 14 юни 2016 г. за приемане на програмата от ad hoc модули за 2019, 2020 и 2021 г. за извадковото изследване на работната сила, предвидено в Регламент (ЕО) № 577/98 на Съвета (OВ L 284, 20.10.2016 г., стр. 1).